CELEX: 62009TN0419
Language: el
Date: 2009-10-16 00:00:00
Title: Υπόθεση T-419/09: Προσφυγή της 16ης Οκτωβρίου 2009 — Cybergun κατά ΓΕΕΑ — Umarex Sportwaffen (AK 47)

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/37
            
         Προσφυγή της 16ης Οκτωβρίου 2009 — Cybergun κατά ΓΕΕΑ — Umarex Sportwaffen (AK 47)
   (Υπόθεση T-419/09)
   2009/C 312/60
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Cybergun (Bondoufle, Γαλλία) (εκπρόσωπος: S. Guyot, avocat)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Umarex Sportwaffen GmbH & Co. KG (Arnsberg, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 5ης Αυγούστου 2009 καθόσον κηρύσσει άκυρο το σήμα AK 47 λόγω του περιγραφικού χαρακτήρα του και βάσει του άρθρου 51-1 α’, νομική βάση που δεν αναφέρεται στο πλαίσιο της προσφυγής,
            
         
               —
            
            
               να καταδικάσει, κατά τα άρθρα 87-2 και 91 του κανονισμού διαδικασίας, το ΓΕΕΑ στα δικαστικά έξοδα περιλαμβανομένων των εξόδων στα οποία υποβλήθηκε η προσφεύγουσα στο πλαίσιο της παρούσας διαδικασίας και ιδίως των εξόδων μεταφράσεως εγγράφων, αμοιβών δικηγόρου και ενδεχομένως των εξόδων διαμονής και μετακινήσεως· η προσφεύγουσα ζητεί από το Πρωτοδικείο να εκτιμήσει το ποσό αυτό σε 20 000 EUR.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: το λεκτικό σήμα «AK 47» για προϊόντα της κλάσεως 28 — κοινοτικό σήμα αριθ. 4 528 378
   
      Δικαιούχος του κοινοτικού σήματος: η προσφεύγουσα
   
      Αιτών την κήρυξη της ακυρότητας του κοινοτικού σήματος: Umarex Sportwaffen GmbH & Co. Kommanditgesellschaft
   
      Απόφαση του τμήματος ακυρώσεως: Απόρριψη της αιτήσεως κηρύξεως ακύρου του οικείου σήματος
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεων και κήρυξη ακυρότητας του κοινοτικού σήματος
   
      Λόγοι ακυρώσεως:
   
   Η νομική βάση, δηλαδή το άρθρο 51, παράγραφος 1, στοιχείο α' του κανονισμού ΕΚ 40/94 [νυν άρθρο 52 παράγραφος 1, στοιχείο α’, του κανονισμού (ΕΚ) 207/2009] στο οποίο στηρίχθηκε η ακύρωση του σήματος λόγω του περιγραφικού χαρακτήρα του ουδέποτε μνημονεύθηκε στα υπομνήματα που ανταλλάχθηκαν ενώπιον του πρώτου τμήματος προσφυγών επιπλέον δε η εκτίμηση ότι το σήμα έχει περιγραφικό χαρακτήρα είναι λανθασμένη.